TUT-studenteraad se skorsing opgehefDie foto is Woensdagoggend by TUT se Pretoria-kampus geneem. Foto: @ThatoFihlo op Twitter. Willa de Ruyter, woordvoerder van die universiteit, het gesê die besluit om die studenteraad se skorsing op te hef kom nadat die universiteit ŉ brief van hulle af gekry het waarin hulle onderneem het om ŉ beroep op studente te doen om die staking op te skort. “Hulle het verder ingestem dat dit belangrik is dat klasse so gou as moontlik moet hervat,” het De Ruyter in ŉ verklaring gesê. Die studenteraad is Sondag geskors. Die universiteit se bestuur het Woensdagaand met die studenteraad vergader. De Ruyter het gesê die partye het tydens die vergadering ooreengekom dat geweld veroordeel moet word en dat klasse sou gou as moontlik hervat moet word. “Die onderhandelingsproses tussen die partye sal Donderdag hervat. Die fokus sal daarop wees om ŉ langtermyn ooreenkoms te bereik ten einde in die toekoms ŉ herhaling van gewelddadige protesaksies te voorkom,” het De Ruyter gesê. TUT se Pretoria-kampus moes Woensdag weer gesluit word weens die gewelddadige betogings. Lees ook: TUT se Pretoria-kampus weer gesluit weens betogings TUT-studente gaan nié terugkeer klas toe nie VUT se klasse óók opgeskort TUT skors studenteraad TUT-klasse hervat eers Woensdag Dringende optrede sodat klasse by TUT kan hervat TUT-betoging: “Rassistiese dosente moet afgedank word” Klasse verder opgeskort by TUT weens betogings Foto’s: Klasse by TUT opgeskort weens betogings